L'Ajuntament de Llíria entrega els premis dels concursos de Nadal 2024
19 de desembre de 2024

L'Ajuntament de Llíria va donar a conéixer ahir els guardons dels concursos nadalencs 2024, amb els quals busca premiar el treball de comerços, associacions i veïnat en la decoració de la ciutat i el muntatge de betlems en estes festes. L'alcalde Joanma Miguel i la regidora de Festes i Comerç, Mª José Llopis, al costat dels membres del jurat, van ser els encarregats d'entregar els diplomes.

En el concurs de betlems, en la modalitat de fins a 1,5 metres de llarg, el primer premi va ser per a Pau Carrascosa Albiol, el segon per a Rubén Fombuena Delgado, i el tercer per a María del Rosario García Giner.

En la categoria de més de 1,5 metres de llarg, José Luis Castillo García va obtindre el primer premi, Francisco Bosch Hernández el segon, i César Cotanda Valero el tercer.

Els guardons de cada modalitat estaven dotats econòmicament amb 200 euros per al primer, 100 per al segon, i 50 per al tercer.

Concurs aparadors i façanes

D'altra banda, el premi al millor aparador comercial de Llíria 2024 va recaure en el Centre Auditiu i Òptic Anna Cervera. El guardó per a la millor decoració d'una façana, balcó o finestra va ser per a Vicenta López Pla, mentres que el de la modalitat per a entitats col·lectives el va rebre la Falla Avinguda dels Furs i voltants.

Cada premi té una dotació econòmica de 200 euros i un val de 50 euros de la Federació del Comerç de Llíria per a comprar en els establiments associats.

Pots vore les decoracions participants en:

APARADORS COMERCIALS

Q-Casa (C/ Duc de Llíria, 50-52)

Viajes Llíria (C/ Duc de Llíria, 47)

Ecolife (C/ Metge Miguel Pérez, 13)

Agartha (C/ Sant Vicent de Paül, 20)

Òptica Llíria (C/ Duc de Llíria, 18)

Nou Calasanz (C/ Pla de l'Arc, 21)

Centre Auditiu i Òptica Anna Cervera (C/ Duc de Llíria, 72)

Centre Òptic Llíria (C/ Sant Vicent Ferrer, 37)

FAÇANA, BALCÓ O FINESTRA

C/ Sertorio, 7

C/ Lope de Vega, 11

C/ Pla de l'Arc, 17

C/ Casaus, 10

C/ Duc de Llíria, 122

C/ Alpelic, 3

C/ Mestre August Roca, 1

COL·LECTIU

Falla Avinguda dels Furs i voltants (Av. dels Furs, 17)

Falla Pla de l'Arc (C/ Pla de l'Arc, 91)